Okresná prokuratúra Senica 
Janka Kráľa 735, 905 45 Senica 	

Sp. zn. : Pv 239/12/2205	Senica, 22.6.2012
EEČ : 2-19-28-2012

U Z N E S E N I E

Trestná vec:	obvinená XXXXX  
Prečin:	Útok na verejného činiteľa podľa § 323 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Senica
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 90,00 € 
b.	Konkrétny adresát peňažnej sumy určenej na všeobecne prospešné účely: XXXXX   
c.	Suma odovzdaná štátu na peňažnú pomoc obetiam trestnej činnosti: 90,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX pod spisovou značkou ORP-122/OEK-SE-2012.
dňa 01.04.2012 asi o 03.10 h v Šaštíne-Strážach na ulici Hviezdoslavovej na parkovisku pred disco barom Riverside club potom, čo rušila verejný poriadok, po príchode privolanej hliadky Obvodného oddelenia PZ Šaštín-Stráže v zložení nstrm. XXXXX a nstrm. XXXXX pri služobnom zákroku po opakovanej výzve aby upustila od svojho konania a preukázala svoju totožnosť, reagovala tým spôsobom, že rukou schmatla nstrm. XXXXX za odev a následne ho dvakrát udrela rukou do pravej oblasti tváre, následne boli voči nej použité donucovacie prostriedky, pričom službukonajúcich policajtov nstrm. XXXXX a nstrm. XXXXX opakovane kopala do spodnej časti tela.

Odôvodnenie: 
V trestnej veci vyšetrovateľ Odboru kriminálnej polície PZ XXXXX uznesením zo dňa 01.04.2012 pod ČVS: ORP-122/OEK-SE-2012 podľa § 199 odsek 1 Trestného poriadku začal trestné stíhanie a súčasne podľa § 206 odsek 1 Trestného poriadku stíha ako obvinenú XXXXX pre prečin útoku na verejného činiteľa podľa § 323 odsek 1 písmeno a) Trestného zákona na skutkovom základe uvedenom vo výrokovej časti tohto uznesenia.

	Preskúmaním súvisiaceho spisového materiálu som zistila, že obvinená sa dopustila prečinu útoku na verejného činiteľa podľa § 323 odsek 1 písmeno a) Trestného zákona, na ktorý zákon ustanovuje trest odňatia slobody v trvaní jeden rok až päť rokov, teda horná hranica neprevyšuje hranicu stanovenú v § 220 odsek 1 Trestného poriadku, t. j. päť rokov.

	Obvinená XXXXX a poškodení XXXXX a XXXXX uzavreli dňa 19.06.2012 pred probačným a mediačným úradníkom Okresného súdu XXXXX XXXXX, CSc. zmier, v rámci ktorého poškodení náhradu škody nežiadali.

	Obvinená a poškodení súhlasili so schválením zmieru. XXXXX slobodne, vážne, zrozumiteľne a určito vyhlásila, že spáchala skutok, pre ktorý sa vedie trestné stíhanie. Poškodeným XXXXX a XXXXX nebola uhradená žiadna škoda, nakoľko menovaní v rámci konania pred probačným a mediačným úradníkom súdu vyhlásili, že náhradu škody nežiadajú. Dňa 07.06.2012 poukázala na účet Krajskej prokuratúry Trnava čiastku 180 € určenú na všeobecne prospešné účely štátu, a to 50 %, t. j. 90 € na peňažnú pomoc obetiam trestnej činnosti a zvyšných 50 %, t. j. 90 € XXXXX 

	Táto suma je primeraná závažnosti spáchaného trestného činu. 

	Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospela k záveru, že rozhodnutie o schválení zmieru a zastavení trestného stíhania je dostačujúce a preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je možné podať sťažnosť do troch dní odo dňa doručenia cestou tunajšej prokuratúry na Krajskú prokuratúru v Trnave. 

JUDr. Iveta Vyskočová
prokurátorka